30500-8/22/2021.pály.

# PÁLYÁZATI FELHÍVÁS

A Büntetés-végrehajtás Országos Parancsnoksága pályázatot hirdet az EFOP-1.3.3-16-2016-00001  azonosító számú, „Fogvatartottak reintegrációja” című kiemelt projekt szerinti **munkaszocializációs mentor (Kiskunhalasi Országos Büntetés-végrehajtási Intézet)**

munkakör betöltésére rendvédelmi igazgatási szolgálati jogviszony keretében.

**Pályázati feltételek:**

* felsőfokú végzettség,
* legalább 2 év gyakorlat reintegrációs szolgáltatások nyújtása terén,
* felhasználói szintű számítógépes ismeretek (MS Word, Windows, Excel),
* magyar állampolgárság, büntetlen előélet, egészségügyi alkalmasság,
* állandó belföldi lakóhely, cselekvőképesség.

**Elvárt kompetenciák:**

* csoportvezetésben szerzett tapasztalat
* csapatmunkában való jártasság
* nagyfokú önállóság
* kiemelkedő szervezői és kommunikációs készség
* pontos, precíz munkavégzés
* mobilitás

**A pályázat elbírálásánál előnyt jelent:**

* viselkedéselemző, (munka)pszichológus, munkaerőpiaci tanácsadó végzettség
* B kategóriás jogosítvány
* tréneri végzettség
* EU-s projektek megvalósításában szerzett gyakorlat
* reintegrációs projektben szerzett tapasztalat
* célcsoporttal végzett munkatapasztalat
* szociális munka területén szerzett gyakorlat
* munkaerőpiaci szolgáltatások nyújtásában szerzett gyakorlat
* motivációs technikák gyakorlati alkalmazásának ismerete
* ECDL (Európai Számítógép-használói Jogosítvány).

**A munkakör betöltéséhez szükséges főbb szakmai elvárások, kompetenciák:**

* A fogvatartottak támogatása szolgáltatásnyújtás által,
* Egyéni- és kiscsoportos konzultáció
* Tanműhely megvalósításának figyelemmel kísérése, a hozzá kapcsolódó dokumentáció elkészítése,
* A fogvatartottak képességeinek vizsgálata, fejlődésének értékelése helyszíni megfigyeléssel
* Munkaszocializációs Tervben meghatározott szolgáltatások nyújtása,
* Munkaerőpiaci készségek és képességek fejlesztése,
* Projektdokumentáció precíz, szakszerű vezetése,
* Csoportos foglalkozások összeállítása, szervezése, vezetése,
* A BvOP iratkezelési szabályzatának megfelelően a projektben keletkezett dokumentációk, munkavégzésről készített jelentések feldolgozását, iktatását végzi a Robotzsaru rendszerben
* A kliensek adatait és a számukra nyújtott szolgáltatásokat rögzíti a FANY rendszerben
* Statisztikát, státuszjelentést, munkatervet készít,
* Együttműködik a közvetlen munkatársakkal, a központi munkatársakkal, a bv. személyi állománnyal, különösen a tanácsadóval, bv. pártfogóval, reintegrációs tiszttel és a bv. intézeti szakmai vezetővel, KFT. munkatársakkal.
* Egyéb, projektvezető és koordinációs vezető által adott feladatokat lát el.

**A munkavégzés helye:**

**Kiskunhalasi Országos Büntetés-végrehajtási Intézet (6400 Kiskunhalas, Szegedi út 75.)**

A pályázónak vállalnia kell az egyeztetéseken és a szakmai képzéseken való részvételt, valamint az ezzel együtt járó utazásokat. A munkakör előreláthatólag 2021. február 15-től tölthető be, határozott időtartamú, 2021. december 31-ig terjedő rendvédelmi igazgatási szolgálati jogviszony.

**Juttatás:**

A rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény (a továbbiakban: Hszt.) *12. melléklet*ében meghatározottak alapján (felsőfokú munkaköri osztály, E munkaköri kategória, főelőadói munkakör). A juttatás fedezete az EFOP-1.3.3-16-2016-00001 azonosító számú *„Fogvatartottak reintegrációja”* című kiemelt projekt terhére biztosított.

**A pályázatok benyújtásának határideje: 2021. február 02.**

A pályázatokat - a betölteni kívánt munkakör és munkavégzési hely pontos megjelölésével- a kerekt.julianna@bv.gov.hu email címre kell benyújtani.

**A pályázathoz kérjük mellékelni:**

* A legfontosabb személyes adatokat tartalmazó részletes szakmai önéletrajzot, mely időrendben tartalmazza a munkahelyek pontos megjelölésével az eddigi munkaviszonyban töltött időszakokat (év, hónap, nap), továbbá a meglévő iskolai végzettségeket és egyéb képzettségeket, ismereteket, szakmai tapasztalatokat.
* Motivációs levél maximum 1 oldal terjedelemben.
* Nyilatkozatot arra vonatkozóan, hogy a pályázati anyagot az elbírálásban résztvevők megismerhetik.

**Személyes meghallgatás esetén az alábbi dokumentumok bemutatása szükséges:**

* Az állami, szakmai iskolai végzettséget, idegen-nyelv ismeretet igazoló okiratok.
* A rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 41. §. (1) bekezdés *a-f)* pontja szerinti hatósági erkölcsi bizonyítvány.
* Nyilatkozatot arra vonatkozóan, hogy a pályázati anyagot az elbírálásban résztvevők megismerhetik.

A benyújtott pályázatokat a kijelölt bizottság bírálja el, melynek eredményéről minden pályázó írásban kap értesítést.

A projekttel kapcsolatos bővebb felvilágosítás – hivatali munkaidőben – a 06/1/301-8333-as és a 06/1/301-8335-ös telefonszámon, vagy a kerekt.julianna@bv.gov.hu e-mail címen kérhető.

Az országos parancsnok nevében és megbízásából:

 **Bordás Anikó bv. ezredes, bv. főtanácsos**

 szolgálatvezető